Puskás Tivadar Távközlési és Informatikai Technikum

A Puskás Tivadar Távközlési és Informatikai Technikum egy nagy múltú, 1912. október 24-én alapított oktatási intézmény távközlési, hírközlési, majd adatátviteli, informatikai (egy időben felsőfokú) szakemberek képzésére. A létesítmény a korábbi Gyáli úti Posta telep szélén található. Az iskola 1953. január 1-én vette fel Puskás Tivadar mérnök nevét, aki találmányával a telefonhírmondóval az elektronikus műsorszórás elindítója volt, egyes tudománytörténészek pedig őt tekintik a telefonközpont feltalálójának is. A széleskörű és kiváló szakmai képzésnek köszönhetően az iskola végzősei mindig is keresettek voltak nemcsak a Magyar Posta műszaki, távközlési területein, de a különféle híradástechnikai, távközlési vállalatoknál, gyáraknál, sőt a Honvédség és a különféle fegyveres testületek híradós alakulatainál is, és jó alapozást jelentett a különféle, elsősorban szakirányú egyetemekhez, főiskolákhoz. Az egyéb közismereti és humán tárgyak oktatási színvonalára jellemző, hogy a végzős hallgatók egy (kisebbik) része korábban is nem szakirányú egyetemen, főiskolán tanult, illetve tanul tovább. 2010. június 20. óta hivatalos elnevezése a BMSZC Puskás Tivadar Távközlési Technikum Infokommunikációs Szakgimnáziuma. Bródy János az iskola egykori növendéke: „Elszántan készültem a mérnöki pályára. Már az általános iskolában. Nyolcadik után nyáron egy kutatóintézetben dolgoztam, és a mai napig emlékszem rá, miként találkoztam az első magyar kísérleti számítógépekkel. Ez csak még nagyobb kedvet csinált nekem a műszaki tudományok iránt. Olyannyira, hogy nem gimnáziumba, hanem a Puskás Tivadar Távközlési Technikumba mentem. Ott aztán foglalkoztunk rádiókkal, elektroncsövekkel, félvezetőkkel, belekóstoltunk az átviteltechnikába, és mind ez tovább növelte érdeklődésemet. Kétségem sem volt afelől, hogy érettségi után a Műegyetem Villamosmérnöki Karára felvételizem.” Az iskola története A magyar távközlés a XIX. századi technikai fejlődéssel először a Magyar Királyi Posta feladatkörébe került. A hagyományos postai szolgáltatások (levél, csomag és pénzküldemények kézbesítése, személyszállítás) mellé egyre újabb, a modern technika vívmányait felhasználó távközlési, hírközlési szolgáltatás társult. Elsőként a távíró, majd a telefonkészülék, rádió, telex, televíziókészülék, adatátvitel, informatika. Ezzel párhuzamosan egyre nagyobb lett az igény a korszerű távközlési berendezések, létesítmények megfelelő szakmai színvonalon történő létesítésére, telepítésére, karbantartására és fenntartására alkalmas szakemberek képzésére. Elsősorban ezeknek a rendszereknek központ és előfizetői oldali és a köztes átviteltechnikai berendezései tekintetében. Így alakult meg a Magyar Királyi Posta Műszerész Tanonciskolája 1912. október 24-én. Az iskola épülete a kezdetektől a Posta Kísérleti Intézet és a Posta Központi Javító Üzeme között elhelyezkedő, a Gyáli út 22. alatt található saroképület (a Gyáli úti Posta telep szélén). Tervezője Fleischl Róbert volt az 1910-es években. Az intézmény fő feladatkörének és telephelyének meghagyása mellett többszöri feladatkör és névváltoztatáson, módosításon ment át: 2020-tól – BMSZC Puskás Tivadar Távközlési és Informatikai Technikum 2015-2020 – BMSZC Puskás Tivadar Távközlési Technikum Infokommunikációs Szakgimnáziuma 2010–2015 – BMSZC Puskás Tivadar Távközlési Technikum Infokommunikációs Szakközépiskola 1994–2010 – Puskás Tivadar Távközlési Technikum (1994. július 1.) 1985–1994 – Puskás Tivadar Híradástechnikai Szakközépiskola és Technikum 1973–1985 – Puskás Tivadar Híradástechnikai Szakközépiskola 1972–1973 – Puskás Tivadar Távközléstechnikai Szakközépiskola 1969–1972 – Puskás Tivadar Távközlési Technikum és Szakközépiskola 1953–1969 – Puskás Tivadar Távközlési Technikum (1953. január 1.) 1951–1953 – Villamosipari Technikum (1951. szeptember 1.) 1950–1951 – MTH 30. sz. Iparitanuló-Iskola (1950. január 1.) 1945–1950 – Magyar Posta Műszerész Tanonciskola (Iparostanuló Iskola) 1912–1945 – Magyar Királyi Posta Műszerész Tanonciskola (1912. október 24.) Az iskola igazgatói 2021-től – Mamira György 2012-2021 – Heller Ferenc 1991–2012 – Dr. Horváth László Ferenc 1991 – Dr. Horányi Istvánné 1987–1991 – Nagy István 1969–1987 – Kecskeméthy Emil 1968–1969 – Lukovics József 1964–1968 – Dr. Szekér Ferenc 1963–1964 – Szászvári Jenő 1962–1963 – Nánási Sándor 1959–1962 – Rácz János (névazonosság, 1963-tól a Puskás Felsőfokú Technikum igazgatója) 1954–1959 – Rácz János 1951–1954 – Mihályovszky János 1949 – Pécsi József 1947–1949 – Felsővályi János 1942–1947 – Szent-Katolnay Elekes Jenő 1935–1942 – Fritz Jenő 1928–1935 – Schiffler Ottmár 1921–1928 – Ferenczy Zsigmond 1919–1921 – Kisfaludy Károly 1912–1919 – Balla Pál Oktatás 5 évfolyamos szakgimnázium Elérhető végzettségek: Távközlési technikus Infokommunikációs hálózatépítő és -üzemeltető Informatikai rendszer- és alkalmazásüzemeltető technikus Szoftverfejlesztő és -tesztelő technikus A közéletben a szakmán kívül híressé lett diákjai közül Ágoston György válogatott kézilabdázó, edző (1961–1965) Bányai Nándor válogatott labdarúgó, edző (1943–1947) Bezerédi Zoltán színművész (1969–1973) Bródy János Kossuth-díjas és Liszt Ferenc-díjas énekes, zeneszerző, szövegíró (1960–1964) Horváth Attila dalszövegíró, költő (1960–1964) Imre Géza világ- és Európa-bajnok, kétszeres olimpiai ezüstérmes, kétszeres olimpiai bronzérmes párbajtőrvívó (1989–1994) Joós László a veszprémi Petőfi Színház Jászai Mari-díjas színművésze (1958–1962) Kapuvári Gábor újságíró, televíziós szerkesztő, műsorvezető (1966–1970) Katona Kálmán országgyűlési képviselő, közlekedési, hírközlési és vízügyi miniszter (1962–1966) Kis Tóth Sándor mexikói olimpikon, sokszoros válogatott tornász, szakedző, az UTE volt vezető edzője, versenybíró (1955–1959) Kocsis András Sándor képzőművész, a Kossuth Kiadó elnök-vezérigazgatója, a Magyar Könyvkiadók és Könyvterjesztők Egyesülésének elnöke (1967–1972) Nagy György televíziós műsorvezető, szerkesztő (1967–1972) Schöck Ottó zenész, zeneszerző (1960–1964) Szűcs Lajos magyar igazgatásszervező, jogász, közművelődés-pedagógus, politikus, a Fidesz–KDNP színeiben országgyűlési képviselő (1978–1982) Tihanyi Endre válogatott tornász, hatszoros bajnok (1959–1963) Závodi János zenész, gitáros (Mini, Piramis, Hobo Blues Band) (1962–1966) Zsinka András 32-szeres magyar bajnok atléta (1962–1966) Érdekességek 2012. december 6-án az iskola Marsha Ivins amerikai űrhajóst látta vendégül. Az alkalomból interjú is készült vele. Ifjabb Simonyi Károly (Charles Simonyi) 2007-es űrrepülése során az iskola rádióamatőr köre rádiókapcsolatot létesített a Nemzetközi Űrállomással, amelynek segítségével a technikum hat diákja tehetett fel kérdéseket neki. 2001. februárjában az iskola tanulói indították el a Cool FM rádiót, amely 2012-ig az FM 107,3-on sugárzott fiataloknak szóló műsort Budapesten. Szathmáry Gyöngyi Munkácsy Mihály-díjas szobrászművész két alkotást készített az iskola számára: 1999-ben Békésy György, 2000-ben Magyari Endre portréját. A 75 éves jubileum alkalmából a Magyar Televízió közel egy órás műsort mutatott be az iskoláról (Mitiők ifjúsági műsor sorozat, 1986. június 21.) Fodor András költő ifjúkori barátja, az iskola kiváló pedagógusa, Bornyi Sándor magyar-történelem szakos tanár kapcsán, aki „családapája” volt az Eötvös Kollegiumban, ismeretlenül némileg lekezelően beszél az iskoláról 1991-ben megjelent naplójában. De Fodornak valójában semmilyen információja sem volt az iskoláról és még a nevét se tudta. („1974. március 19. kedd … Öregszenek a filoszok! – mondta László. Ez legkevésbé Bornyin látszik, aki csak egy szakmunkásképző technikumban lett tanár …”) Itt állt az az LGT együttes által megénekelt „csukott bútorszállító”, amelyben az első kísérleti rádióadások stúdióját rendezték be (A rádió című dal a Zene – Mindenki másképp csinálja 1977-es albumukról). Források Rácz János-Kecskeméthy Emil-Kis Kálmán: A Puskás Tivadar Műszaki Középiskola Híradástechnikai Szakközépiskola és Technikum jubileumi évkönyve 1912–1987, Budapest, 1988 Az iskola honlapja Az iskola honlapjának archívuma Charles Simonyival háromszor beszélhetnek rádión a magyarok, HVG Online Fodor András: A Kollégium, Magvető Könyvkiadó, Budapest, 1991, ISBN 9631418200, Online index.hu video: Magyar vagyok, űrturista, 2007. április 30. – Simonyi Károly és a magyar űrhajózás szakembereinek (pl. Almár Iván) látogatása a Puskásban Interjú a Puskás Tivadar Távközlési Technikumban, Marsha Ivins interjú, kérdező: Fogl Balázs tanár, 10 perc, 2012. december 6., (angolul) További információk Az iskola honlapja Az iskola egykori tanárai a honlap archív részében 1950–2007 Az iskola egykori tanulói és tablóik a honlap archív részében 1950–2007 Facebook oldala Chipogó – diákújság Puskás Híradó, a Puskás Tivadar Híradó Bajtársi Egyesület újságja Kapcsolódó szócikkek Puskás Tivadar Jegyzetek